**J E G Y Z Ő K Ö N Y V**

**Készült:** Iszkaszentgyörgy és Bakonykúti Községi Önkormányzatok Képviselő-testületeinek 2016. május 4-én megtartott nyilvános együttes testületi üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak Iszkaszentgyörgy részéről:**

Gáll Attila polgármester

Kadlecsik Gabriella képviselő

Szonn Ibolya Mária képviselő

Pallag Róbert képviselő

Tóth Károly képviselő

Validuda Ferenc képviselő

**Távol vannak:**

Ampli Ferenc alpolgármester

**Jelen vannak Bakonykúti részéről:**

Marics József polgármester

Szalmási Tamás Ferencné alpolgármester

Kaufman Jenőné képviselő

Hajdú Csaba képviselő

**Távol vannak:**

Horváth István képviselő

**Tanácskozási joggal:**

 Kovács Edit jegyző

---------------------

**Gáll Attila Iszkaszentgyörgy polgármestere:**

Köszöntötte a megjelenteket, majd megállapította, hogy az ülés, az Iszkaszentgyörgyi Képviselő-testület határozatképes, mert a Képviselő-testület megválasztott **7** tagja közül **6** fő képviselő jelen van. Felhívta a figyelmet arra, hogy az ülésről hangfelvétel készül.

Javaslatot tett az ülés napirendjére a meghívó szerinti napirend tárgyalásával.

*Iszkaszentgyörgy Község Önkormányzat Képviselő-testülete 6 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**57/2016. (V.4.) önkormányzati határozata**

***az ülés napirendjéről***

Iszkaszentgyörgy Községi Önkormányzat Képviselő-testülete a 2016. május 4-i együttes ülés napirendjét az alábbiak szerint fogadja el:

1. Beszámoló az Iszkaszentgyörgyi Közös Önkormányzati Hivatal 2015. évi költségvetésének végrehajtásáról – a jegyző előterjesztésében
2. Beszámoló az Iszkaszentgyörgyi Közös Önkormányzati Hivatal 2015. évi munkájáról – a jegyző előterjesztésében
3. Egyebek

-------------------------------

**Marics József Bakonykúti polgármestere:**

Köszöntötte a megjelenteket, majd megállapította, hogy az ülés a Bakonykúti Képviselő-testület határozatképes, mert a Képviselő-testület megválasztott **5** tagja közül **4** fő képviselő jelen van.

Javaslatot tett az ülés napirendjére a meghívó szerinti napirend tárgyalásával.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**28/2016. (V.4.) önkormányzati határozata**

***az ülés napirendjéről***

Bakonykúti Községi Önkormányzat Képviselő-testülete a 2016. május 4-i együttes ülés napirendjét az alábbiak szerint fogadja el:

**Napirend:**

1. Beszámoló az Iszkaszentgyörgyi Közös Önkormányzati Hivatal 2015. évi költségvetésének végrehajtásáról – a jegyző előterjesztésében
2. Beszámoló az Iszkaszentgyörgyi Közös Önkormányzati Hivatal 2015. évi munkájáról – a jegyző előterjesztésében
3. Egyebek

----------------------------------------

**NAPIREND TÁRGYALÁSA**

1. **Beszámoló az Iszkaszentgyörgyi Közös Önkormányzati Hivatal 2015. évi költségvetésének végrehajtásáról – a jegyző előterjesztésében**

**Gáll Attila Iszkaszentgyörgy polgármestere:**

Felkérte Kovács Edit jegyzőt a 2015- évi költségvetés végrehajtásának ismertetésére.

**Kovács Edit jegyző:**

Elmondta, hogy a Pénzügyi Bizottság előzőleg tárgyalta a közös hivatal költségvetését. A szöveges beszámolóhoz fűzött pontosítást, mely szerint a leírt 8 db melléklet helyett 9 db melléklet van, mivel időközben a vagyonkimutatást is csatolták.

Kiegészítésként elmondta, hogy a szöveges előterjesztésben a maradvány felosztásában a 734 e Ft-ot pénzkészlet összege szerepel, de a december havi illetmények elszámolása miatt a tényleges maradvány 2.723 eFt. Javasolta, hogy ezzel az összeggel az önkormányzatok hozzájárulása kerüljön csökkentésre létszám arányosan.

**Gáll Attila Iszkaszentgyörgy polgármestere:**

Megjegyezte, hogy ezt az ülést megelőzően a Pénzügyi Bizottság megtárgyalta a közös hivatal beszámolóját is, a képviselők megismerték az anyagot. Javaslatot tett a Közös Önkormányzati Hivatal 2015. évi költségvetésének elfogadására.

*Iszkaszentgyörgy Község Önkormányzat Képviselő-testülete 6 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**58/2016. (V.4.) önkormányzati határozata**

***az Iszkaszentgyörgyi Közös Önkormányzati Hivatal 2015. évi költségvetésének végrehajtásáról***

Iszkaszentgyörgy Község Önkormányzat Képviselő-testülete az Iszkaszentgyörgyi Közös Önkormányzati Hivatal 2015. évi költségvetésének végrehajtásáról szóló beszámolót 40.610 eFt teljesített bevétellel és 37.888 e Ft teljesített kiadással – a csatolt előterjesztés szerinti tartalommal elfogadta.

Határidő: 2016. május 31.

Felelős: jegyző

---------------------------------

**Marics József Bakonykúti polgármestere:**

Elmondta, hogy a költségvetés túlnyomó részét a bérek képezik. Nagyon sok eltérés nem lehet évről-évre. Javasolta az elfogadását.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**29/2016. (V.4.) önkormányzati határozata**

***az Iszkaszentgyörgyi Közös Önkormányzati Hivatal 2015. évi költségvetésének végrehajtásáról***

Bakonykúti Község Önkormányzat Képviselő-testülete az Iszkaszentgyörgyi Közös Önkormányzati Hivatal 2015. évi költségvetésének végrehajtásáról szóló beszámolót 40.610 eFt teljesített bevétellel és 37.888 e Ft teljesített kiadással – a csatolt előterjesztés szerinti tartalommal elfogadta.

Határidő: 2016. május 31.

Felelős: jegyző

----------------------------

1. **Beszámoló az Iszkaszentgyörgyi Közös Önkormányzati Hivatal 2015. évi munkájáról – a jegyző előterjesztésében**

**Gáll Attila Iszkaszentgyörgy polgármestere:**

Megkérte Kovács Edit jegyzőt, számoljon be az Iszkaszentgyörgyi Közös Önkormányzati Hivatal 2015. évi munkájáról.

**Kovács Edit jegyző:**

Annyit kívánt a beszámolóhoz hozzátenni, hogy a szakképesítés aránya változott, a 2015. évben 2 fő tett sikeres közigazgatási alapvizsgát, 1 fő megszerezte a középfokú nyelvvizsgát és a felsőfokú képesítést. Az idei évben még két fő tesz alapvizsgát, így már mindenki rendelkezni fog a munkavégzéshez szükséges képesítéssel. A hivatal 8 fős létszámából 5 fő középfokú, 3 fő felsőfokú végzettséggel rendelkezik. A tárgyi feltételek megfelelők. A hivatal 7,16 főre kap állami támogatást, így a két önkormányzatnak az állami hozzájárulást ki kell egészíteni 8 főre. Felsorolta, milyen sokrétű feladatokat látnak el a hivatal dolgozói. Beszélt még a törvényességi feladatokról, rendeletalkotási kötelezettségekről, szabályzatok elkészítéséről.

**Gáll Attila Iszkaszentgyörgy polgármestere:**

A leírt beszámolóhoz nem kívánt hozzátenni. Megkérdezte, van-e a témához hozzászólás, észrevétel.

**Marics József Bakonykúti polgármestere:**

Elmondta, hogy véleménye szerint a hivatal tevékenységében kedvező változás történt, ami sokban megkönnyítette az ő munkáját is. Megköszönte Jegyző asszony és a hivatali dolgozók munkáját.

**Gáll Attila Iszkaszentgyörgy polgármestere:**

Feltette szavazásra a közös hivatal 2015. évi munkájáról szóló beszámolót.

*Iszkaszentgyörgy Község Önkormányzat Képviselő-testülete 6 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**59/2016. (V.4.) önkormányzati határozata**

***az Iszkaszentgyörgyi Közös Önkormányzati Hivatal 2015. évi munkájáról szóló beszámoló elfogadásáról***

Iszkaszentgyörgy Község Önkormányzat Képviselő-testülete az Iszkaszentgyörgyi Közös Önkormányzati Hivatal 2015. évi munkájáról szóló beszámolót – a csatolt előterjesztés szerinti tartalommal elfogadta.

Határidő: folyamatos

Felelős: jegyző

------------------------------------

**Marics József Bakonykúti polgármestere:**

Kérte Bakonykúti képviselőit, amennyiben elfogadják a beszámolót, kézfelemeléssel jelezzék.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**30/2016. (V.4.) önkormányzati határozata**

***az Iszkaszentgyörgyi Közös Önkormányzati Hivatal 2015. évi munkájáról szóló beszámoló elfogadásáról***

Bakonykúti Község Önkormányzat Képviselő-testülete az Iszkaszentgyörgyi Közös Önkormányzati Hivatal 2015. évi munkájáról szóló beszámolót – a csatolt előterjesztés szerinti tartalommal elfogadta.

Határidő: folyamatos

Felelős: jegyző

-------------------------------------

1. **Egyebek**

**Kovács Edit jegyző:**

Tájékoztatásul kiosztotta a képviselőknek az Iszkaszentgyörgyi Vackor Óvoda elszámolását, ami a megállapodás alapján Bakonykúti Önkormányzata részére készült. Megkérdezte, elhalasszák-e az elszámolás megtárgyalását Bakonykúti testületi ülésére.

**Marics József polgármester:**

Úgy látta jónak, hogy az elszámolás elfogadásáról Bakonykúti Képviselő-testületi ülésen kell dönteni, hogy a képviselők megismerhessék az elszámolást. Megköszönte a jelenlévő óvodapedagógusok munkáját.

-------------------------------------

Mivel több hozzászólás nem volt a polgármesterek az együttes ülést bezárták.

K. m. f.

 Gáll Attila Marics József

 polgármester polgármester

 Iszkaszentgyörgy Bakonykúti

 Kovács Edit

 jegyző